Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 267/12/7702	Humenné, 26.10.2012
EEČ : 2-55-100-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 ods. 1, 2 písm. a) Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
2.	XXXXX
3.	XXXXX 
	sídlo organizácie: XXXXX, 
Obsahom zmieru je:
a/  Peňažná suma určená na všeobecné prospešné účely 200,- Eur
b/  Suma odovzdaná štátu na peňažnú pomoc obetiam trestnej činnosti 50 % t.j.  
    100,- Eur a 50% Gréckokatolíckej farnosti XXXXX-Brehy. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Humenné pod spisovou značkou ORP-46/DI-HE-2012.
dňa 24.04.2012 v čase okolo 13.20 h v Snine na križovatke ulíc Študentskej a Hviezdoslavovej viedol motorové vozidlo zn. Peugeot 406, EČ: SV-412AM po hlavnej ceste ulici Študentskej, kde pri odbočovaní vľavo na ulicu Hviezdoslavovu došlo k zrážke medzi jeho  vozidlom idúcim  po hlavnej ceste s oprotiidúcim vozidlom zn. Peugeot Partner, EČ SV-154AU, ktoré viedol vodič XXXXX, v dôsledku čoho došlo k odhodeniu vozidla Peugeot  406 na neriadený a vyznačený priechod pre chodcov, po ktorom v tom čase prechádzali XXXXX a Bibiána XXXXX a vozidlo Peugeot 406 svojou zadnou ľavou časťou do nich narazilo, pričom XXXXX utrpela zranenie a to pohmoždenie oblasti pravého predkolenia stredne ťažkého stupňa, pohmoždenie v oblasti ľavého stehna-kolena-predkolenia stredne ťažkého stupňa, abráziu-hlbokú odreninu- na brušku IV. a V. prsta pravej ruky, tržnozhmoždenú ranu v oblasti lakťa vpravo, ruptúru sleziny, zlomeninu lopatky vpravo, dvojitú zlomeninu sedacej kosti vpravo bez posunu úlomkov, zlomeninu horného a dolného rámu lonovej kosti vpravo bez posunu úlomkov, zlomeninu bočnej masy krížovej kosti vpravo bez posunu úlomkov a nalomenie pod hlavicou stehennej kosti vpravo bez posunu s dobou liečenia v trvaní 16-20 týždňov  a Bibiána XXXXX utrpela  pohmoždenie v oblasti pravého ramena ľahkého stupňa a pohmoždenie v oblasti zápästia vpravo ľahkého stupňa s dobou liečenia 2-3 dní, 

Odôvodnenie: 
	Uznesením  povereného príslušníka Okresného dopravného inšpektorátu v Humennom sp. zn. ORP 46/DI-HE-2012 zo dňa 24.04.2012 bolo začaté trestné stíhanie  a súčasne vznesené obvinenie XXXXX pre  prečin ublíženia na zdraví podľa § 158 Tr. zák. na tom skutkovom základe, ako je uvedené vo výrokovej časti tohto uznesenia. 

  Obvinený XXXXX  vyhlásil, že skutok pre ktorý je stíhaný spáchal  tak ako je to uvedené v uznesení povereného príslušníka ODI Humenné o vznesení obvinenia, pričom svoje konanie úprimne ľutuje. Pokiaľ ide o náhradu škody poškodeným XXXXX a Bibiáne Dutkovej, tak v tomto smere škoda bude hradená zo zmluvného zákonného poistenia poisťovňou Allianz- Slovenská poisťovňa, a.s. Bratislava z poistnej udalosti, ktorú obvinený tejto poisťovni nahlásil. 
 
    	Okrem vlastného priznania je obvinený XXXXX zo spáchania skutku usvedčovaný výpoveďami poškodeného XXXXX, poškodenej XXXXX a Bibiány Dutkovej a svedka XXXXX. 

	Zvlášť z výpovede XXXXX je zrejmé, že obv. XXXXX nedal prednosť motorovému vozidlu zn. Peugeot Partner, ktoré on ako vodič viedol po hlavnej ceste, pričom zrážke už aj napriek brzdeniu nedokázal zabrániť. Uvedené skutočnosti potvrdili vo svojich výpovediach aj ďalší poškodení.             

	Zo znaleckého posudku z odboru cestnej dopravy XXXXX vyplýva, že bezprostrednou príčinou dopravnej nehody bola nesprávna technika jazdy vodiča XXXXX, ktorý so svojím vozidlom zn. Peugeot 406 nedal prednosť v jazde vozidlu zn. Peugeot Partner, ktorý viedol vodič Grecko. 

	Charakter zranení a doba liečenia u poškodenej XXXXX a Bibiány Dutkovej je zrejmá zo znaleckého posudku z odboru zdravotníctva XXXXX. 

          O spáchaní skutku obvineným svedčia aj pripojené listinné dôkazy

          Preskúmaním spisového materiálu som zistila, že v predmetnej veci sa koná o prečine, za ktorý  zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.. 
           
  Obvinený a poškodený uzavreli dňa 08.10.2012 na Okresnom súde v Humennom  pred  mediačným úradníkom  dohodu o zmieri, v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. Poškodené  XXXXX, Bibiána XXXXX a XXXXX za Agrifop a.s. XXXXX v rámci  mediácie vyhlásili, že škodu si budú uplatňovať v poisťovni Allianz - Slovenská poisťovňa, a.s. Bratislava z poistnej udalosti, ktorú obvinený tejto poisťovni nahlásil. Poškodení prehlásili, že súhlasia so zmierom.
  
            Obvinený XXXXX  slobodne, vážne zrozumiteľne a určito vyhlásil, že spáchal skutok pre ktorý je stíhaný. Dňa 09.10.2012 zložil na účet Okresnej prokuratúry v Humennom  peňažnú sumu vo výške 200,- Eur určenú  na všeobecne prospešné účely s tým, že  50%  patrí štátu na peňažnú pomoc obetiam trestnej činnosti a 50%  Gréckokatolíckej farnosti XXXXX- Brehy. 

             Obvinený a poškodení s týmto spôsobom vybavenia veci vyslovili súhlas.
        
           Vzhľadom na okolnosti spáchaného prečinu, mieru zavinenia obvineného XXXXX, osobu obvineného, ktorý doposiaľ nebol súdne trestaný a nebol riešený ani v priestupkovom konaní, v mieste trvalého bydliska je hodnotený kladne, jeho osobné a majetkové pomery, keď jeho čistý mesačný príjem činí 300,- €,  som dospela k záveru, že takýto  spôsob rozhodnutia je dostačujúci.  

           Vzhľadom na vyššie uvedené som preto rozhodla tak, ako je uvedené vo výrokovej časti tohto rozhodnutia. 

Poučenie: 
Proti tomuto uzneseniu  sťažnosť nie je prípustná. 

JUDr. Magdaléna Sujová
prokurátorka